Wêreldbeker-plesier: Suid-Afrika klop nr.2! | Netwerk24
Deur Annchen Nel 14 Julie 2019 19:43
Karla Pretorius (hulpdoelverdediger) het Sondag vir Suid-Afrika uitgeblink. Foto: Gallo Images
Suid-Afrika se netbalspan het Sondag – te midde van talle sporthoogtepunte regoor die wêreld – geskiedenis gemaak.
Hy het in die Wêreldbeker-toernooi in Liverpool, Engeland, daarin geslaag om Jamaika, tweede op die wêreldranglys met 55-52 te klop.
Dit is net die Proteas se derde oorwinning ooit oor die Sunshine Girls.
Suid-Afrika kon laas in 2012 in Kingston, Jamaika, met die Jamaikane afreken. Die telling toe was 56-49.
Die Proteas het met die oorwinning hul week en WB-toernooi op ’n puik koers geplaas.
Suid-Afrika was na die eerste kwart met 16-9 voor en met die rustyd met 32-21.
Jamaika het egter teruggeveg, maar Suid-Afrika het aan sy voorsprong vasgeklou.
Die Proteas speel Maandag teen Skotland, wanneer die tweede groepfase van die toernooi begin.
Meer oor: Netbal | Suid-Afrika | Jamaika | Wêreldbekernetbaltoernooi | Proteas | Wêreldbekernetbal